Ministru kabineta noteikumu projekta „Kārtība, kādā sagatavo vispārējās valdības budžeta deficīta un parāda notifikāciju” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Kārtība, kādā sagatavo vispārējās valdības budžeta deficīta un parāda notifikāciju” projekts (turpmāk – MK noteikumu projekts) sagatavots saskaņā ar Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas | Ar Padomes 2009.gada 25.maija Regulu (EK) Nr.479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru visām dalībvalstīm ir uzdots divas reizes gadā – līdz 1.aprīlim un 1.oktobrim sagatavot un iesniegt statistiskos datus par valsts budžeta deficītu vai pārpalikumu un parādu. Lai nodrošinātu šī pienākuma izpildi, līdz 2010.gada 21.jūlijam eksistēja Ministru kabineta 2006.gada 18.jūlija instrukcija Nr.7 „Kārtība, kādā sagatavojama valsts budžeta deficīta un valsts parāda notifikācija”, tomēr tā zaudēja spēku, kad tika pieņemts jaunais Ministru kabineta iekārtas likums.Eiropas Komisijas ekspertu grupas regulāri apmeklē katru dalībvalsti, veicot tā saucamās dialoga vizītes vai (izņēmuma gadījumos) metodoloģiskās vizītes. Diskutējamo jautājumu programmā kā viens no pirmajiem vienmēr ir iekļauts jautājums par iestāžu atbildību sadali valsts budžeta deficīta un parāda notifikācijas sagatavošanā. Latvijā pēdējā dialoga vizīte notika 2011.gada februārī. Tās gaitā Komisijas eksperti rosināja pēc iespējas ātrāk sagatavot jaunu normatīvo aktu, kas definētu institucionālo sadarbību, atbildību sadalījumu un informācijas apriti valsts budžeta deficīta un valsts parāda datu (turpmāk – notifikācijas) sagatavošanas nolūkā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts nosaka iestādi, kas ir atbildīga par notifikācijas sagatavošanu un iesniegšanu (Centrālā statistikas pārvalde), kā arī iestādes, kas ir iesaistītas šajā procesā (Ekonomikas ministrija, Finanšu ministrija, Valsts kase), precīzi definējot notifikācijas sagatavošanai nepieciešamās informācijas apjomu, griezumus un iesniegšanas termiņus. Tāpat ir noteikta atbildīgās iestādes un iesaistīto iestāžu sadarbības kārtība gan nacionālā līmenī, gan kontaktos ar Eiropas Savienības Statistikas biroju „Eurostat” jautājumos, kas skar notifikācijas rezultātus un tās kvalitāti. Noteikumu projektā ir paredzēta Centrālās statistikas pārvaldes profesionālā neatkarība, īpaši jautājumos, kas saistīti ar notifikācijas sagatavošanu un iesniegšanu, un tas atbilst normām, kuras ietvertas Eiropas Parlamenta un Padomes 2009. gada 11. marta Regulas (EK) Nr. 223/2009 par Eiropas statistiku, un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (Dokuments attiecas uz EEZ un Šveici), 2., 11.un 12.pantā.Bez tam, noteikumu projektā ir iekļauti punkti, kas, pirmkārt, nodrošina Centrālajai statistikas pārvaldei piekļuvi visai notifikācijas sagatavošanai nepieciešamajai informācijai atbilstoši Padomes 2010.gada 26.jūlija Regulas (ES) Nr.679/2010, ar ko Regulu (EK) Nr. 479/2009 groza attiecībā uz statistikas datu kvalitāti pārmērīga budžeta deficīta novēršanas procedūras kontekstā, 16.panta pirmās daļas prasībām un, otrkārt, nosaka iesaistīto iestāžu atbildību par tās sniegto datu atbilstību Eiropas statistikas sistēmas kvalitātes kritērijiem, kā tas izriet no šīs Regulas 16.panta otrās daļas. Pieņemot šos noteikumus, tiks sagatavoti nosacījumi, kam būs nozīme Komisijas 2011.gada 15.aprīļa paziņojumā Eiropas Parlamentam un Padomei „Uzticama kvalitātes pārvaldība Eiropas statistikā” aprakstīto darbības pasākumu realizēšanā. |
| 5. | Projekta izstrādē iesaistītās institūcijas | Centrālā statistikas pārvalde, Finanšu ministrija, Valsts kase, Latvijas Banka – konsultācijas ir notikušas notifikācijas sagatavošanas darba grupas ietvaros. Visu minēto iestāžu eksperti atbalsta noteikumu projektu. |
| 6. | Iemesli, kādēļ netika nodrošināta sabiedrības līdzdalība | Noteikumu projektā aprakstītie procesi skar valsts iestāžu sadarbību tām noteikto funkciju izpildē, plašākas sabiedrības līdzdalība nav nepieciešama.  |
| 7. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2009.gada 25.maija Regula (EK) Nr.479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (kodificētā versija, kas iekļauj ar Padomes 2010.gada 26.jūlija Regulu (ES) Nr.679/2010, ar ko Regulu (EK) Nr. 479/2009 groza attiecībā uz statistikas datu kvalitāti pārmērīga budžeta deficīta novēršanas procedūras kontekstā, veiktos grozījumus) (turpmāk – Padomes regula Nr.479/2009) |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Padomes regula Nr.479/2009 |
| A | B | C | D |
| II nodaļa „Ziņojumu saturs un noteikumi”3.panta pirmā daļa | 2. | Nodrošina Padomes regulas Nr.479/2009 II nodaļas 3. un 4.panta prasību piemērošanu | Nav |
| 3.panta otrā un trešā daļa | 9.7. |  |  |
| 5.pants | 6.1., 9.7. | Nodrošina Padomes regulas Nr.479/2009 5.panta prasību piemērošanu | Nav |
| 6.pants | 9.7., 9.8. | Nodrošina Padomes regulas Nr.479/2009 6.panta prasību piemērošanu | Nav |
| 7.pants | 9.9. | Nodrošina Padomes regulas Nr.479/2009 7.panta prasību piemērošanu | Nav |
| III nodaļa „Datu kvalitāte”8.panta otrā daļa | 9.8., 10.4. | Nodrošina Padomes regulas Nr.479/2009 III nodaļas 8.panta prasību piemērošanu | Nav |
| 9.pants | 9.7., 9.9., 10.2. | Nodrošina Padomes regulas Nr.479/2009 9.panta prasību piemērošanu | Nav |
| 10.pants | 9.3., 9.4. | Nodrošina Padomes regulas Nr.479/2009 10.panta prasību piemērošanu | Nav |
| 11.pants | 9.5., 10.5. | Nodrošina Padomes regulas Nr.479/2009 11.panta prasību piemērošanu | Nav |
| 12.pants | 6., 7., 8., 9.5., 10.5. | Nodrošina Padomes regulas Nr.479/2009 12.panta prasību piemērošanu | Nav |
| V nodaļa „Vispārīgie noteikumi”16.panta pirmā daļa | 4. | Nodrošina Padomes regulas Nr.479/2009 V nodaļas 16.panta prasību piemērošanu | Nav |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā statistikas pārvalde, Valsts kase, Finanšu ministrija, Ekonomikas ministrija, citas institūcijas, kuru rīcībā ir notifikācijas sagatavošanai nepieciešamā informācija. |
| 2. | Projekta izpildes ietekme uz pārvaldes funkcijām | Institūciju funkcijas netiek ietekmētas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošo institūciju reorganizācija nav nepieciešama. |
| 6. | Cita informācija | Nav |

Anotācijas II, III, IV, VI sadaļa – projekts šīs jomas neskar.

Ekonomikas ministrs A. Kampars

Vīzē: valsts sekretārs J.Pūce

14.09.2011 11:18

D.Tomase

67366844, Dace.Tomase@csb.gov.lv